Reis aga lõppes viimase päevaga, mis oli ka mu sünnipäev. Väljamaal pole ma oma elu uut aastat veel vastu võtnud, seega näis, kas see on ka tähenduslik algus. Sünnipäev lõppes mu kodulinnas (mis koht see iganes oma nime järgi nüüd siis tegelikult õieti olema peaks?), mees tuli bussi vastu, saatsin asjad temaga koju ja ise jooksin  edasi, sest 2 seltskonda ootasid mind sünnipäeva tähistama - mu joonistajad ja bridzhitajad. Kokkuvõttes sai nende mõlemaga pidutsetud, ajasin nad lõpuks ühte kohta kokku ja igavesti tore oli. Kingituseks sain elu esimese kunstniku tehtud täismõõdus sarzhi ja peotäie suuri punaseid roose. Kodus ka muidugi öösel veel lilli…